पाएं अपने शहर की ताज़ा ख़बरें और फ्री ई-पेपरडाउनलोड करें
कलेक्टर एवं जिला दंडाधिकारी दिनेश जैन ने कोरोना संक्रमित व्यक्तियों की संख्या में बढ़ोतरी होने तथा कोविड केयर सेंटर्स में उपचाररत मरीजों के विरुद्ध डाॅक्टराें की संख्या काफी कम होने के कारण मरीजों के समुचित उपचार किए जाने की आवश्यकता को देखते हुए वैश्विक महामारी अधिनियम 1897 के तहत प्रदत्त शक्तियों का प्रयोग करते हुए जिले के निजी अस्पतालाें में कार्यरत 14 डाॅक्टराें को कोविड केयर सेंटर्स में सेवाएं देने के लिए आदेश दिया है।
यहां भी व्यवस्था की
इसी तरह कोविड केयर सेंटर शुजालपुर के लिए जश हॉस्पिटल के डॉ. अपूर्व शर्मा को सोमवार और डॉ. विवेक विलियम को मंगलवार, आरोग्य हॉस्पिटल शुजालपुर के डॉ. नागेंद्र राजपूत को बुधवार, सांईकृपा हॉस्पिटल शुजालपुर के डॉ. महेंद्र परमार को गुरुवार, सुगनदेवी हॉस्पिटल शुजालपुर के डॉ. जीवन मेवाड़ा को शुक्रवार, बालाजी हॉस्पिटल कालापीपल के डॉ. बृजेंद्र रघुवंशी को शनिवार एवं जेके हॉस्पिटल शुजालपुर के डॉ. धीरेंद्रसिंह ठाकुर को रविवार के दिन अपनी सेवाएं देने के लिए आदेशित किया है।
उक्त डाॅक्टर प्रति सप्ताह निर्धारित दिवस पर सुबह 10 से 12 एवं शाम 6 से 8 बजे तक कोविड केयर सेंटर में भ्रमण कर उपचाररत मरीजों को आवश्यक चिकित्सीय परामर्श देंगे तथा उनका फीडबैक लेकर स्वास्थ्य परीक्षण करना सुनिश्चित करेंगे।
सप्ताह में अलग-अलग दिन तय किए
कोविड केयर सेंटर वृद्धाश्रम शाजापुर के लिए सिटी हॉस्पिटल के डॉ. वरूण बजाज को सोमवार, मेट्रो हॉस्पिटल शाजापुर के डॉ. सुनील शर्मा को मंगलवार, गोहिल संपूर्ण हॉस्पिटल के डॉ. प्रवीणसिंह गोहिल को बुधवार, वरदान फ्रेक्चर एंड जनरल हॉस्पिटल शाजापुर के डॉ. विकास सिंह को गुरुवार, पाटीदार नर्सिंग होम शाजापुर के डॉ. राजकुमार पाटीदार को शुक्रवार, व्यास नर्सिंग होम शाजापुर के डॉ. शैलेष ठाकुर को शनिवार तथा मेट्रो हॉस्पिटल शाजापुर के डॉ. जितेन्द्र पाटीदार को रविवार को अपनी सेवाएं देने के लिए आदेशित किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn